جمهور باشقانلیغی‌نین ایجتماعیت ایله علاقه دار ایداره سی‌نین رهبری فخرالدین آلتون تورکیه-‌نین هم اؤلکه داخیلینده، هم ده اؤلکه خاریجینده "کووید-19" ایله موباریزه آپارارکن، بیر طرف‌دن ده سوریه، لیبیا و اژه دنیزی کیمی خاریجی سیاست مسئله‌لریله باغلی فعالیت‌لرینی داوام ائتدیردیگینی بیلدیریب.
فخرالدین آلتون شخصی تویتر صحیفه‌سین‌دکی پایلاشماسیندا جمهور باشقانی رجب طیب اردوغانین دا بیلدیردیگی کیمی سوریه رژیمی‌نین موجود وضعیت‌دن ایستیفاده ائتمه‌یه جهد گؤستردیگینی دقته چاتدیریب.
آلتون "تورکیه 5 مارس دا روسیا ایله الده ائتدیگی راضیلاشمایا صادق قالماغا داوام ائدرکن، رژیم تخریباتچی‌لیغینی داوام ائتدیریر. آنجاق سوریه-ده بشار اسد رژیمی‌نین ادلیب‌دکی پوزونتولارینا ایجازه وئرمه مکده قرارلییک. بو بؤلگه‌ده هئچ بیر ترور قروپونون موجودلوغونا ایجازه وئرمه یه جییک" ایفاده‌سینی ایشلدیب.
جمهور باشقانی رجب طیب اردوغانین اولوسلار آراسی بیرلیگین لیبیا-داکی قانونی حکومتی دستکلمه‌سی‌نین واجیب‌لیگینی بیر داها خاطیرلاتدیغینی وورغولایان آلتون "عصیانچی خفتر گوج‌لرینه قارشی قانونی لیبیا حکومتی‌نین سون زامان‌لاردا الده ائتدیگی اوستونلوک‌لر تورکیه-‌نین دستکی‌نین بهره‌سینی وئردیگینی گؤستریر. لیبیا ایله الده ائدیلن راضیلاشمایا صادق قالماغا داوام ائدجییک" دئییب.
فخرالدین آلتون "اپیدمی شرط‌لریندن ایستیفاده ائتمه‌یه جهد گؤسترن چالیشان تکجه خاین رژیم‌لر و یا عصیانچی لار دئییل. ترور تشکیلاتی پ.کا.کا دا اؤلکه‌میزه هوجوم ائتمه‌یه جهد ائدیر، لاکین بیز هر گون بو هوجوم‌لارا مانع اولماغا داوام ائدیریک و فاصیله‌سیز عملیات‌لاریمیزی داوام ائتدیرجییک" دئیه قئید ائدیب.
